**Mankolan koulun vanhempainyhdistys Pöytäkirja**

**Vuosikokous**

**Aika** 25.09.2024 klo 18.00

**Paikka**  Mankolan yhtenäiskoulu, luokka A7, Jyväskylä

**Paikalla** Elina Lapinlampi puheenjohtaja, Hannamari Pitkänen, Kirsi Sipola, Mervi Turunen, Piia Takala, Maiju Maukonen, Kati Riivari, Johanna Harju, ja Riikka Lamminpää kokouksen sihteeri.

1. **Kokouksen avaaminen**

Puheenjohtaja Elina Lapinlampi avasi kokouksen klo 18.07.

1. **Valitaan kokouksen puheenjohtaja, sihteeri, kaksi pöytäkirjantarkastajaa ja tarvittaessa kaksi ääntenlaskijaa**

Puheenjohtajana Elina Lapinlampi, sihteerinä Riikka Lamminpää, pöytäkirjantarkastajina Kati ja Piia, sekä ääntenlaskijoina Kirsi ja Johanna.

1. **Kokouksen laillisuuden ja päätösvaltaisuuden toteaminen**

Kokous on todettu lailliseksi ja päätösvaltaiseksi.

1. **Kokouksen työjärjestyksen hyväksyminen**

Kokouksen asialista hyväksyttiin.

1. **Esitetään yhdistyksen vuosikertomus, tilinpäätös ja toiminnantarkastajien lausunto edelliseltä toiminta- ja tilikaudelta**

Edellä mainitut käytiin läpi ja hyväksyttiin.

1. **Vahvistetaan tilinpäätös edelliseltä tilikaudelta sekä päätetään vastuuvapauden myöntämisestä yhdistyksen hallitukselle ja muille tilivelvollisille tai niistä toimenpiteistä, joihin yhdistyksen hallinto antaa aihetta**

Tilinpäätös vahvistettiin ja yhdistyksen hallitukselle ja muille tilivelvollisille myönnettiin vastuuvapaus.

1. **Hallituksen puheenjohtajan ja muiden jäsenien valinta**

Hallituksessa jatkavat Maiju Maukonen, Mervi Turunen, Hannamari Pitkänen, Piia Takala, Johanna Harju, Kirsi Sipola, Elina Lapinlampi, Riikka Lamminpää ja Kati Riivari. Puheenjohtajaksi valittiin Elina Lapinlampi. Varapuheenjohtajaksi valittiin Hannamari Pitkänen. Uuden hallituksen lukumäärä on 9.

1. **Toiminnantarkastajien (2kpl) ja varatoiminnantarkastajan valinta kuluvalle toimintavuodelle**

Toiminnantarkastajiksi valittiin Terhi Haapamäki ja Juha Harju. Varatoiminnantarkastajaa ei löytynyt.

1. **Vahvistetaan jäsenmaksun suuruus**

Jäsenmaksua ei kerätä.

1. **Vahvistetaan toimintasuunnitelma kuluvaa toimintavuotta varten**

Toimintasuunnitelma käytiin läpi ja vahvistettiin.

1. **Vahvistetaan talousarvio kuluvaa toimintavuotta varten**

Talousarvio käytiin läpi ja vahvistettiin.

1. **Muut asiat**

Aiemmin olemme whatsapp -keskusteluissa sopineet antavamme koulun trampoliiniin 500,00€ sekä Mieli ry:n vanhempainiltaan osallistumisesta maksamme 200,00€. Puhuimme, että voisimme pyytää opettajia mukaan kokouksiin jatkossakin, sitä on pidetty tärkeänä. Pohdimme, miten voisimme vanhempainyhdistyksenä vaikuttaa koulun ja kodin väliseen viestintään esimerkiksi päihde-epäilytilanteissa, tätä pohdimme lisää järjestäytymiskokouksessa. Puhuttiin tulevista arpajaisista, että niihin tulisi pieni maksu per arpa ja koitamme saada joitakin hyviä palkintoja kerättyä alueen yrityksiltä. Halloween diskon järjestämisestä alakoululle keskusteltiin, yksi luokka toimisi sekä järjestelyapuna, että kahvilan pitäjänä, päivämääräksi on ehdotettu 31.10.2024. Myös ystävänpäivädiskoa on toivottu. Yläkoululle järjestetään 4.12.2024 tanssiaiset.

Keskusteltiin yhdistyksen sääntöjen muuttamisesta ensi vuosikokouksessa niin, että toiminnantarkastajia tarvittaisiin jatkossa vain yksi plus varatoiminnantarkastaja, koska toiminnantarkastajia niin vaikea löytää.

1. **Seuraava kokous**

Seuraava kokous on järjestäytymiskokous tiistaina 8.10. klo 17.45.

1. **Kokouksen päättäminen**

Puheenjohtaja Elina Lapinlampi päätti kokouksen klo 19.31.

Pöytäkirjan tarkastivat

------------------------------------------------ ----------------------------------------------

Kati Riivari Piia Takala